CELEX: 52014PC0182
Language: fi
Date: 2014-03-19
Title: Ehdotus NEUVOSTON PÄÄTÖS makrotaloudellisen rahoitusavun myöntämisestä Ukrainalle

|
			
		
		
		52014PC0182
		
			Ehdotus NEUVOSTON PÄÄTÖS makrotaloudellisen rahoitusavun myöntämisestä Ukrainalle /* COM/2014/0182 final - 2014/0104 (NLE) */
			
				
		
		
			
			   	PERUSTELUT
1.           EHDOTUKSEN TAUSTA
·      Ehdotuksen perustelut ja tavoitteet 
Ukrainan talous on ollut taantumassa vuoden
2012 jälkipuoliskolta alkaen. Ainoastaan vuoden 2013 viimeisellä
vuosineljänneksellä oli positiivista kasvua, joka katkesi nopeasti vuoden 2014
kahden ensimmäisen kuukauden aikana maan poliittisen ja turvallisuustilanteen
heikennyttyä. 
Ukrainan hallituksella ei enää ollut pääsyä
kansainvälisille rahoitusmarkkinoille vuonna 2013, koska luottamus siihen
heikkeni julkisen talouden ja vaihtotaseen alijäämäisen kehityksen myötä ja
koska tarvittavia uudistuksia ei tehty. Viranomaisten haluttomuus sitoutua
uudistuksiin myös esti niitä tekemästä rahoitussopimusta Kansainvälisen
valuuttarahaston (IMF) kanssa. 
Maan valuuttavaranto supistui peräti 15,5 miljardiin
Yhdysvaltain dollariin helmikuun lopussa. Tämä on seurausta siitä, että valtion
velkaa oli lyhennetty huomattavasti vuoden 2013 viimeisellä neljänneksellä ja
vuoden 2014 alussa ja keskuspankki on yrittänyt puolustaa valuuttakurssia
suhteessa dollariin. Tämän vuoksi Ukrainan maksutase on hyvin heikko ja
heikkenee edelleen nopeasti. Ukrainan tämänhetkinen poliittinen kriisi
vaikuttaa hyvin haitallisesti maan jo ennestäänkin epävarmaan talouden ja
rahoitusjärjestelmän vakauteen. Tilannetta heikentävät entisestään se, että
viime joulukuussa Venäjän kanssa sovitusta 15 miljardin Yhdysvaltain dollarin
suuruisesta paketista suoritetun avustuksen maksaminen on tosiasiallisesti
keskeytetty, ja se, että Gazpromin myöntämien kaasun hinnan alennusten on ilmoitettu
päättyvän huhtikuussa 2014. Tässä tilanteessa Ukrainalla on vakava maksujen
laiminlyönnin riski lähitulevaisuudessa.
Samoihin aikoihin helmikuussa Ukrainan
hallitus erosi joukkomielenosoitusten jatkuttua marraskuun lopusta. Ukrainan
parlamentti Verkhovna Rada hyväksyi uuden hallituksen 27. helmikuuta, ja
vuoden 2004 perustuslaki palautettiin voimaan. Näistä muutoksista huolimatta
Ukraina ei ole kyennyt palauttamaan poliittista vakautta maahan, ja Venäjän
federaatio on äskettäin loukannut Ukrainan suvereniteettia ja alueellista
koskemattomuutta. 
Uusi hallitus on julkisesti sitoutunut
aloittamaan huomattavat ja kattavat uudistukset ennen 25. toukokuuta pidettäviä
presidentinvaaleja. Vaikka nykyinen poliittinen prosessi onkin epävakaa, siinä
on nähtävissä selkeitä merkkejä sitoutumisesta talousuudistuksiin.  
Tätä taustaa vasten Ukrainan viranomaiset
hakevat rahoitusapua monen- ja kahdenvälisiltä luoton- ja avunantajilta
uudistusohjelman tueksi. Parhaillaan laadittavan uudistusohjelman tavoitteena
on vähentää talouden heikkouksia, kasvattaa valuuttavarantoa ja edistää
talouskasvua. IMF lähetti edustajiaan Ukrainaan maaliskuun alussa. IMF:n
odotetaankin olevan merkittävässä roolissa uudistusohjelman laatimisessa ja
Ukrainalle suunnattavan kansainvälisen rahoitusavun mobilisoimisessa. IMF:n ja
Ukrainan viranomaisten odotetaan pääsevän lähiviikkoina sopimukseen
talousohjelmasta, jota tuetaan rahoitusjärjestelyillä. 
Ukrainan ulkoisen rahoituksen tarpeiden
odotetaan olevan IMF:n todennäköisesti tarjoamaa rahoitusta suurempia. Tässä
tilanteessa Euroopan komissio ilmoitti 5. maaliskuuta 2014 Ukrainalle
tarjottavasta rahoitustukipaketista. Päivää myöhemmin EU:n valtion- ja
hallitusten päämiehet ilmoittivat suhtautuvansa pakettiin myönteisesti. Osana
pakettia on uusi makrotaloudellinen rahoitusapuohjelma, jonka suuruus on
enimmillään miljardi euroa. 
Euroopan komissio esittää neuvostolle
ehdotuksen enintään miljardin euron makrotaloudellisen rahoitusavun
myöntämisestä Ukrainalle. Rahoitusapu myönnettäisiin keskipitkän ajan
luottoina, eikä siihen suunnitella kuuluvaksi avustusosuutta, koska Ukraina ei
täytä makrotaloudellisen rahoitusavun yhteydessä myönnettävien avustusten
kriteerejä. 
EU:n ehdottaman makrotaloudellisen
rahoitusavun tarkoituksena on auttaa Ukrainaa parhaillaan laadittavana olevan
vakautus- ja uudistusohjelman yhteydessä kattamaan osa kiireellisestä ulkoisen
rahoituksen tarpeestaan. Tällä tavoin voidaan kohentaa lyhyellä aikavälillä
maksutaseen ja julkisen talouden heikkoja kohtia. Ehdotetulla rahoitusavulla
voitaisiin myös tukea kiireellistä julkisen talouden vakauttamista ja ulkoista
vakauttamista ja rohkaista viranomaisia toteuttamaan rakenneuudistuksia, joilla
pyritään parantamaan yleistä makrotalouden hoitoa, lujittamaan talouden
ohjausjärjestelmää ja läpinäkyvyyttä sekä parantamaan kestävän kasvun
edellytyksiä. 
Ehdotettu makrotaloudellinen rahoitusapu
vastaa itäisen kumppanuuden ja Euroopan uuden naapuruuspolitiikan (ENP)
suuntaviivojen tavoitteita. Rahoitusapu osoittaisi alueen muille maille, että
EU on valmis tukemaan taloudellisesti vaikeissa olosuhteissa olevia maita,
jotka ovat ryhtyneet toteuttamaan poliittisia uudistuksia. Komissio katsoo
tässä yhteydessä, että poliittiset ja taloudelliset edellytykset ehdotetun
suuruiselle ja tyyppiselle makrotaloudelliselle rahoitusavulle täyttyvät.
·      Yleinen tausta
BKT:n supistuttua viitenä peräkkäisenä
vuosineljänneksenä se kasvoi vuoden 2013 viimeisellä vuosineljänneksellä
3,3 prosenttia edellisen vuoden vastaavaan ajankohtaan verrattuna eli
tuloksena oli nollakasvu vuodelle 2013. Heikko talouden suorituskyky johtui
useista tekijöistä, jotka ovat huono sato, teräksen viennin väheneminen ja
kotimaan uudistusten viivästyminen. IMF:n mukaan kasvun uskotaan olleen
negatiivista tammi–helmikuussa. Epävakaan tilanteen vuoksi vuotta 2014 koskevat
kasvuennusteet vaihtelevat –5 prosentista +3 prosenttiin oletuksista
riippuen. Makrotalouden sopeutuksilla, myös julkisen talouden vakauttamisella
ja valuuttakurssin joustavuudella, on kasvua supistavia vaikutuksia, mutta toisaalta
ennakoitu IMF:n järjestely lisäisi luottamusta, mikä voisi johtaa nopeasti
suoriin ulkomaisiin sijoituksiin. Venäjän Ukrainan-politiikka on yhä merkittävä
kasvua heikentävä riskitekijä.   
Inflaatio on ollut hyvin matala viime vuosina.
Se oli vuoden 2013 lopussa 0,3 prosenttia. Inflaatiopaine on kuitenkin
kasvanut vuonna 2014. Kuluttajahintaindeksi oli tammikuussa 0,5 prosenttia
ja helmikuussa 1,2 prosenttia. Ukrainan keskuspankki uskoo, että se voi
nousta  vuoden 2014 loppuun mennessä 10 prosenttiin tai sen ylikin
hryvnian (UAH) heikkenemisen ja kotitalouksien energiatariffien odotetun
korotuksen seurauksena.
Julkisen talouden alijäämä, johon sisältyy
Ukrainan tärkeimmän energia-alan toimijan Naftogazin toimintamenojen vaje,
arvioitiin 6,5–7,5 prosentiksi suhteessa BKT:hen vuonna 2013, mikä johtuu
suurelta osin jatkuvista energiatuista, jotka ovat 7 prosenttia suhteessa
BKT:hen, sekä talouden taantumasta. Vuonna 2013 pääomamenoja leikattiin
40 prosentilla ja alv-tulot laskivat 7 prosenttia. Parlamentti
hyväksyi vuoden 2014 talousarvion tammikuun alussa, mutta se perustui
epärealistisille kasvu- ja inflaatio-odotuksille, ja valtiovarainministeriö
tarkistaa sitä parhaillaan tiiviissä yhteistyössä IMF:n kanssa.
Tammi–helmikuussa 2014 tulot olivat 82 prosenttia siitä, mitä
talousarviossa ennakoitiin, mikä viittaa siihen, että menoja on vuonna 2014
leikattava noin 80 miljardilla hryvnialla eli noin 15–17 prosenttia.
Lisäksi Venäjältä tuotavan kaasun hinta nousee 1. huhtikuuta vähintään 400:aan
Yhdysvaltain dollariin tuhannelta kuutiometriltä, mikä on huomattava rasitus
talousarviolle. Valtiovarainministeri on kuitenkin vakuuttanut, että tämän
aiheuttamaa painetta lievennetään nostamalla kotitalouksien ja
kaukolämpöyhtiöiden kaasutariffeja ennen 25. toukokuuta pidettäviä vaaleja.
Lisäksi on otettava huomioon yrityksille maksettavien arvonlisäveron
palautusten rästit (12 miljardia hryvniaa) ja yleishyödyllisille laitoksille
maksettavien erääntyneiden tukimaksujen rästit (8 miljardia hryvniaa).
Maan valuuttaan on kohdistunut suuria paineita
kriisin puhkeamisesta asti. Ukrainan keskuspankki antoi helmikuussa hryvnian
devalvoitua huomattavasti (noin 25 prosenttia). Siihen sisältyy myös 7.
helmikuuta toteutettu virallisen valuuttakurssin tarkoituksellinen devalvointi
7,99 hryvniasta (jossa se oli ollut heinäkuusta 2012) 8,708 hryvniaan suhteessa
Yhdysvaltain dollariin. Myöhemmin maan valuutan heikkeneminen nopeutui, koska
Ukrainan keskuspankki ei pystynyt toteuttamaan tukiostoja erittäin vähäisen
valuuttavarannon vuoksi. Ukrainan keskuspankki, yhteisymmärryksessä IMF:n
kanssa, pyrkii nyt pidättymään tukiostoista ellei tapahdu merkittäviä
valuuttakurssin muutoksia. Se pitää voimassa myös useita pääomanliikkeiden
rajoituksia mutta ilmoittaa, ettei se aio ottaa käyttöön uusia rajoituksia.
Näistä toimenpiteistä huolimatta hryvnia on yhä epävakaa valuutta. Sen
huomattava devalvoituminen edelleen voisi heikentää pankkien lainasalkkuja ja
pääomaa eikä välttämättä tasapainottaisi vaihtotasetta, koska suuri osa
viennistä on riippuvainen maahantuoduista tuotantopanoksista. Ukrainan talous
on lisäksi kulutusvetoinen (75 prosenttia BKT:stä) ja devalvaatiolla sekä
siihen liittyvällä inflaatiolla olisi todennäköisesti BKT:tä supistava
vaikutus. 
Vaihtotase heikkeni huomattavasti vuonna 2013
arviolta 10 prosentin alijäämään suhteessa BKT:hen, mikä johtuu lähinnä viennin
vähenemisestä. Ukrainan keskuspankki odottaa vaihtotaseen alijäämän supistuvan
huomattavasti vuonna 2014 ennakoituun IMF:n järjestelyyn liittyvien sopeutusten
ja julkisen talouden vakauttamisen seurauksena. Vaihtotaseen rahoitustarve
pysyy silti lyhyellä aikavälillä suurena. Tarve on vähintään 4 miljardia
Yhdysvaltain dollaria ennen vuoden 2014 toisen neljänneksen päättymistä.
Nettomääräisten suorien ulkomaisten sijoitusten arvioidaan vähentyneen
entisestään. Vuonna 2012 niiden määrä oli BKT:hen suhteutettuna
5,0 prosenttia, vuonna 2013 enää 2,6 prosenttia ja tammikuussa 2014
lähellä nollaa. 
Ulkomaanvelan määrän arvioitiin olleen vuoden
2013 lopussa 76,7 prosenttia suhteessa BKT:hen. Ainoastaan noin kolmannes
siitä on julkisten viranomaisten velkaa tai niiden takaamaa velkaa (mukaan
lukien keskuspankin velka IMF:lle). Sen lisäksi, että joidenkin ukrainalaisten
yritysten veloilla, joilla on viranomaisten takaus (esim. Naftogazin
liikkeeseenlaskemat valtion takaamat euromääräiset velkakirjat), voi olla
maalle systeemistä vaikutusta, sitä voi olla myös muilla ukrainalaisten
yritysten ulkomaisilla vastuilla. Varsinkin Naftogazin velalla (maksurästeillä)
kaasutoimituksista venäläiseltä Gazpromilta on suoria vaikutuksia maan
vaihtotaseeseen, koska Gazprom määrittää hintansa Naftogazin velan
takaisinmaksuhistorian mukaisesti. 
Virallinen valuuttavaranto heikkeni vuoden
2013 aikana noin 16 prosenttia 20,4 miljardiin Yhdysvaltain dollariin
suuren vaihtotaseen alijäämän, hryvniaan kohdistuneiden paineiden ja vuonna
2013 toteutetun mittavan velanmaksun vuoksi. Tämä negatiivinen suuntaus jatkui
tammi–helmikuussa, jolloin valuuttavaranto heikkeni edelleen 13 prosenttia
kuukaudessa ja oli helmikuun lopussa 15,5 miljardia dollaria (mikä vastaa
kahden kuukauden tuontia). Tämä kehitys osoittaa selvästi, että maksutase on
entistä haavoittuvampi.
Julkinen velka oli vuoden 2013 lopussa
41 prosenttia suhteessa BKT:hen eli alle raja-arvon, jonka yläpuolella
riskiä pidetään korkeana. Samalla julkisen velan hoitovelvoitteet, erityisesti
ulkomaanvelan ja ulkomaan valuutan määräisen kotimaanvelan hoitovelvoitteet,
rasittavat julkista taloutta ja valuuttavarantoa lähitulevaisuudessa. Ukrainan
hallituksen ja keskuspankin velanhoitokustannukset ovat loppuvuoden 2014 osalta
noin 10 miljardia Yhdysvaltain dollaria. Velanmaksu on suurimmillaan kesä- ja
syyskuun välisenä aikana. Maalis–toukokuussa velanmaksuun tarvitaan noin 2
miljardia dollaria. Lisäksi Naftogazin maksamaton velka Gazpromille on 2
miljardia dollaria. Vuoden 2015 velanhoitovelvoitteet ovat noin 10 miljardia
dollaria.
Ukrainan keskuspankin mukaan pankkisektorilla
on riittävästi likviditeettiä, mutta helmikuusta alkaen yrityksille ei ole
myönnetty luottoja. Talletusten arvo laski tammikuussa noin 2 prosenttia
ja helmikuussa noin 8 prosenttia. Valuutan devalvoituminen edelleen
aiheuttaisi ongelmia pankkisektorille, ja omaisuuserien laatu voi heiketä
nopeasti. Pankkisektorilla on tehtävä perusteellinen omaisuuserien laadun
tarkastelu. Lyhyen aikavälin riskien lisäksi Ukrainan pankkisektorilla on
joitakin rakenteellisia heikkouksia, joihin todennäköisesti puututaan
uudistusohjelmassa, jota tuetaan ennakoidulla IMF:n järjestelyllä.
Pankkisektorilla on selkeitä heikkouksia sekä pankkien valvonnassa että
hallinnointi- ja ohjausjärjestelmässä, ja velkojan oikeuksien suojassa on
puutteita.
Pankkijärjestelmän rakenneuudistuksen ja
lujittamisen tarpeen lisäksi muita keskeisiä rakenneuudistushaasteita ovat yleishyödyllisten
palvelujen hintojen korottaminen (nykyisellään ne ovat merkittävä julkisen
talouden alijäämään vaikuttava tekijä); sosiaalisen turvaverkoston
parantaminen; korruption torjuminen erityisesti verotuksen ja tullin aloilla;
yksityissektorin kehityksen lujittaminen; liiketoimintaympäristön parantaminen
sijoitusten, myös suorien ulkomaisten sijoitusten, lisäämiseksi.
Edellä mainittujen seikkojen perusteella
Ukrainalla on vuosina 2014 ja 2015 merkittävä ulkoisen rahoituksen tarve, mikä
johtuu erityisesti yhä huomattavasta vaihtotaseen alijäämästä, suurista
ulkomaanvelan hoitovelvoitteista ja tarpeesta kasvattaa valuuttavaranto
vähimmäistason ylittäväksi puskuriksi. Myös yksityiset pääomavirrat maahan
suorien ulkomaisten sijoitusten tai yksityisten luottojen muodossa pysyvät
hyvin pieninä. Alustavia ennusteita Ukrainan jäljellä olevista ulkoisen
rahoituksen tarpeista odotetaan lähiviikkoina. Ukrainan viranomaiset käyvät
parhaillaan IMF:n kanssa teknisiä keskusteluja. Jo nyt ennakoidaan, että näiden
tarpeiden kattamiseksi tarvitaan laajempaa kansainvälistä tukea. Sitä tarvitaan
myös sellaisten olosuhteiden luomiseksi, joissa Ukraina voi toteuttaa
uudistukset menestyksellisesti. Ehdotettu EU:n makrotaloudellinen rahoitusapu
kattaisi osan jäljelle jäävästä vuosien 2014–2015 ulkoisesta rahoitusvajeesta.
·      Voimassa olevat aiemmat säännökset
Neuvoston
päätös, tehty 12 päivänä heinäkuuta 2002, täydentävän makrotaloudellisen
rahoitusavun myöntämisestä Ukrainalle (2002/639/EY)[1]
Euroopan
parlamentin ja neuvoston päätös N:o 646/2010/EU, annettu 7 päivänä heinäkuuta
2010, makrotaloudellisen rahoitusavun myöntämisestä Ukrainalle[2]
·      Johdonmukaisuus suhteessa unionin muuhun politiikkaan ja muihin
tavoitteisiin
EU pyrkii lähentämään suhteita Ukrainaan
huomattavasti kahdenvälistä yhteistyötä pidemmälle siten, että se kattaa
asteittaisen poliittisen assosiaation ja taloudellisen yhdentymisen. Ukraina on
tärkeä maa niin EU:n naapuruuspolitiikassa kuin itäisessä kumppanuudessa. EU
allekirjoitti kumppanuus- ja yhteistyösopimuksen Ukrainan kanssa vuonna 1998.
Siinä luodaan kehys yhteistyölle kaikilla keskeisillä uudistusalueilla, ja se
on edelleen EU:n ja Ukrainan välisten suhteiden oikeusperusta. Suhteita
lujitettiin edelleen marraskuussa 2009, kun Ukrainan hallitus hyväksyi EU–Ukraina-assosiaatio-ohjelman,
joka saatettiin ajan tasalle vuonna 2011 (EU–Ukraina-yhteistyöneuvosto vahvisti
sen kesäkuussa 2013). Sillä pyritään valmistelemaan ja helpottamaan uuden
assosiaatiosopimuksen voimaantuloa. Assosiaatiosopimuksesta neuvoteltiin vuosina
2007–2011, se parafoitiin vuonna 2012 ja se on tarkoitus allekirjoittaa
lähitulevaisuudessa.
Maalla on merkittävät taloudelliset siteet
EU:hun. EU on yksi Ukrainan tärkeimmistä kauppakumppaneista, ja EU:n osuus on
noin kolmannes sen ulkomaankaupasta. Vuonna 2012 Ukrainan tuonnin arvo EU:sta
oli 23,8 miljardia euroa ja viennin arvo EU:hun 14,6 miljardia euroa. Lisäksi
Ukraina on laajasti riippuvainen EU:sta suorien ulkomaisten sijoitusten ja
muiden rahavirtojen osalta. EU sai assosiaatiosopimuksen puitteissa Ukrainan
kanssa käydyt neuvottelut päätökseen pitkälle menevän ja laaja-alaisen
vapaakauppa-alueen (DCFTA) perustamisesta vuonna 2011. Tavoitteena on antaa
Ukrainalle täysimääräinen pääsy EU:n sisämarkkinoille. Komissio hyväksyi 11.
maaliskuuta 2014 ehdotuksen neuvoston ja Euroopan parlamentin
asetukseksi tullien väliaikaisesta poistamisesta Ukrainan vienniltä EU:hun (COM
2014/166). Lainsäädäntövallan käyttäjien odotetaan hyväksyvän ehdotetut
toimenpiteet lähikuukausina. Niitä aletaan soveltaa välittömästi ja niiden
soveltaminen lopetetaan marraskuussa 2014, kun aloitetaan DCFTA-sopimuksen
väliaikainen soveltaminen.
EU:n makrotaloudellinen rahoitusapu
täydentäisi yhteensä 1,565 miljardin euron suuruisia avustuksia, jotka
myönnetään Euroopan naapuruuspolitiikan rahoitusvälineestä, naapuruuspolitiikan
investointivälineestä, vakauden ja rauhan edistämisvälineestä sekä yhteistä
ulko- ja turvallisuuspolitiikkaa koskevista EU:n talousarviomäärärahoista. EU:n
makrotaloudellisella rahoitusavulla tuettaisiin Ukrainan viranomaisten
pyrkimyksiä luoda asianmukainen kehys lyhyen aikavälin makrotalouspolitiikan
uudistuksia ja rakenneuudistuksia varten ja lisättäisiin näin EU:n (kaikkien
toimenpiteiden), myös muiden rahoitusvälineidensä puitteissa toteuttamien toimien,
lisäarvoa ja tuloksellisuutta.
Ukrainan välitön siirtymävaihe tulee olemaan
hyvin vaikea, ja maan poliittinen ja taloudellinen romahtaminen on edelleen
vaarana. Samaan aikaan uusi hallitus on julkisesti sitoutunut tekemään
huomattavia poliittisia ja taloudellisia uudistuksia tavoitteenaan torjua
korruptiota ja lujittaa instituutioita ja menettelyjä, kuten
oikeusvaltioperiaatetta. Maassa on myös suunnitteilla talouden uudistusohjelma,
jonka tarkoituksena on luoda perusta kestävän kasvun mallille. 
Makrotaloudellista rahoitusapua koskeva
ehdotus vastaa EU:n sitoumusta tukea Ukrainan välitöntä taloudellista ja
poliittista siirtymävaihetta. Se vastaa myös makrotaloudellisen
rahoitusapuvälineen poikkeuksellista luonnetta sekä sen käyttöä ohjaavia
periaatteita, jotka ovat, poliittisten ehtojen täyttyminen, täydentävyys,
ehdollisuus ja budjettikuri. Rahoitusapuoperaatio toteutetaan erittäin
poikkeuksellisissa ja äärimmäisen kiireellisissä olosuhteissa.
Makrotaloudellisen rahoitusapuoperaation
voimassaoloaikana komissio edelleen seuraa ja arvioi näiden kriteerien
täyttymistä sekä arvioi tiiviissä yhteistyössä Euroopan ulkosuhdehallinnon
kanssa poliittisten ehtojen täyttymistä.
2.           INTRESSITAHOJEN KUULEMINEN
JA VAIKUTUSTEN ARVIOINTI
·      Intressitahojen kuuleminen
Makrotaloudellinen rahoitusapu on olennainen
osa Ukrainan talouden vakautukseen myönnettävää kansainvälistä tukea.
Laatiessaan tätä rahoitusapua koskevaa ehdotusta komission yksiköt ovat
kuulleet IMF:ää, joka on parhaillaan ottamassa käyttöön mittavaa rahoitusohjelmaa,
sekä muita monen- ja kahdenvälisiä luoton- ja avunantajia. Komissio on myös
ollut säännöllisesti yhteydessä Ukrainan viranomaisiin.
·      Asiantuntijatiedon käyttö
Koska hyväksymismenettelyllä on kiire,
ainoastaan komissio tekee huhti–toukokuun 2014 aikana ulkopuolisten
asiantuntijoiden avustuksella operatiivisen arvioinnin, jossa tarkastellaan
Ukrainan julkisten rahoitusketjujen ja hallinnollisten menettelyiden laatua ja
luotettavuutta.
·      Vaikutusten arviointi
Makrotaloudellisella rahoitusavulla sekä
siihen liitetyllä talouden sopeutusohjelmalla helpotetaan maksujen
laiminlyönnin ja talouden romahtamisen välitöntä riskiä vastaamalla Ukrainan
lyhyen aikavälin ulkoisen rahoituksen tarpeisiin ja tuetaan samalla
toimenpiteitä, joilla pyritään vahvistamaan maksutasetta ja julkisen talouden
rahoitusasemaa sekä vauhdittamaan kestävää kasvua. Suunnitelman mukaan
ohjelmaan liitetyllä ehdollisuudella voidaan erityisesti parantaa julkisen
talouden hoidon tehokkuutta ja läpinäkyvyyttä; edistää julkisen talouden
uudistuksia, joilla vähennetään tukia yleishyödyllisille laitoksille ja muita
menoja; tukea käynnissä olevia toimia, joilla parannetaan sosiaalista
turvaverkostoa; lujittaa rahoitussektorin ohjausjärjestelmää ja valvontaa;
lujittaa korruption vastaisia toimenpiteitä tulojen lisäämiseksi; ja edistää
kaupan ja investointien sääntely-ympäristöä parantavien toimenpiteiden
toteuttamista.
3.           EHDOTUKSEN OIKEUDELLISET
NÄKÖKOHDAT
·      Ehdotetun toimen lyhyt kuvaus
Euroopan unioni myöntää Ukrainalle
makrotaloudellista rahoitusapua yhteensä enintään miljardi euroa keskipitkän
ajan lainana. Avulla katetaan osa Ukrainan jäljellä olevista ulkoisen
rahoituksen tarpeista vuonna 2014. 
Apu annetaan yhdessä tai kahdessa erässä, ja
se edellyttää IMF:n järjestelyä ja sitä, että Ukraina toteuttaa tiettyjä
rakenneuudistustoimenpiteitä, joista Ukraina ja EU:n puolesta komissio sopivat
yhteisymmärryspöytäkirjassa. Yhteisymmärryspöytäkirja laaditaan IMF:n ja
Maailmanpankin kanssa koordinoiden. Koska Ukrainassa on kriittinen tarve
toteuttaa vahvaa makrotalouspolitiikkaa ja kunnianhimoisia uudistuksia, ei
pidetä asianmukaisena suorittaa uuden ohjelman maksuja ilman ehtoja. Tässä
yhteydessä paras vaihtoehto on avun maksaminen kahdessa erässä, joista
ensimmäinen edellyttää IMF:n järjestelyä ja toinen sovittujen ehtojen
täyttämistä. Näiden kahden maksuerän välillä on vähintään kolme kuukautta.
Ensimmäisen erän (mahdollisesti 500 miljoonaa euroa) maksun odotetaan
tapahtuvan kesäkuussa 2014 ja toisen erän kuluvan vuoden syksyllä. Jos komissio
kuitenkin päättää, että apu olisi rahoitustarpeiden äärimmäisen kiireellisyyden
vuoksi maksettava yhdessä erässä, komissio edellyttäisi siinäkin tapauksessa
joidenkin kriittisten etukäteistoimien toteuttamista. 
Laatiessaan luetteloa avun ehdoista tai
etukäteistoimista komissio tähtää rakenneuudistuksiin, joilla pyritään
parantamaan yleistä makrotalouden hoitoa ja kestävän kasvun edellytyksiä (esim.
julkisen talouden hoidon läpinäkyvyys ja tehokkuus, julkisen talouden
uudistukset, rahoitussektorin ohjausjärjestelmä ja valvonta, sosiaalista
turvaverkostoa parantavat uudistukset sekä uudistukset, joilla parannetaan
kaupan ja investointien sääntely-ympäristöä). 
Tukea hallinnoi komissio, ja siihen
sovelletaan EU:n varainhoitoasetuksen mukaisia petosten torjuntaa ja muita väärinkäytöksiä
koskevia erityissäännöksiä. 
Päätös maksaa ehdotettu makrotaloudellinen
rahoitusapu kokonaisuudessaan lainoina perustuu Ukrainan kehitystasoon
(mitattuna henkeä kohti lasketuilla tuloilla) ja velkaindikaattoreihin. Se on
myös yhdenmukainen Maailmanpankin ja IMF:n Ukrainan kanssa toteuttamien
järjestelyjen kanssa. Ukraina ei täytä edellytyksiä, jotka on asetettu
edullisin ehdoin myönnettävälle Kansainvälisen kehitysjärjestön (IDA) tai IMF:n
rahoitukselle.
·      Oikeusperusta
Ehdotuksen oikeusperusta on SEUT-sopimuksen
213 artikla. Jos parlamentti ja neuvosto hyväksyisivät päätöksen
SEUT-sopimuksen 212 artiklan nojalla tavallista lainsäätämisjärjestystä
noudattaen, ehdotetun avun maksamista ei olisi mahdollista aloittaa vuoden 2014
alkupuoliskolla eikä sillä näin ollen voitaisi vastata Ukrainan kiireellisiin
rahoitustarpeisiin. Siksi on perusteltua soveltaa SEUT-sopimuksen 213 artiklaa,
jonka nojalla neuvosto tekee päätökseen.  
·      Toissijaisuusperiaate
Ehdotus ei kuulu yhteisön yksinomaiseen
toimivaltaan. Koska jäsenvaltiot eivät voi yksin riittävällä tavalla saavuttaa
ehdotuksen tavoitteita, jotka liittyvät Ukrainan makrotalouden lyhyen aikavälin
vakauden palauttamiseen, vaan ne voidaan saavuttaa paremmin Euroopan unionin
tasolla, ehdotukseen sovelletaan toissijaisuusperiaatetta. Pääasiallisia syitä
ovat kansallisen tason budjettirajoitteet ja tarve avunantajien laajaan
koordinointiin tuen ja sen tehokkuuden maksimoimiseksi. 
·      Suhteellisuusperiaate
Ehdotus on suhteellisuusperiaatteen mukainen:
siinä ei ylitetä sitä, mikä on tarpeen makrotalouden lyhyen aikavälin vakautta
koskevien tavoitteiden saavuttamiseksi maksujen laiminlyönnin riskin
lieventämiseksi. 
Kun otetaan huomioon Ukrainan ulkoisen
rahoituksen tarpeiden suuruus vuosina 2014 ja 2015, avun määrä vastaa
suhteellisen pientä osaa näistä tarpeista. EU:n osuus katsotaan
asianmukaiseksi, kun otetaan huomioon apu, jonka muut kahden- ja monenväliset
avun- ja luotonantajat ovat luvanneet Ukrainalle.
·      Täydentävyys
Ehdotettu makrotaloudellinen rahoitusapu täydentäisi
apua, jota muut monen- ja kahdenväliset avunantajat ovat suunnitelleet
antavansa IMF:n tukeman talousohjelman yhteydessä. EU:n makrotaloudellinen
rahoitusapu täydentäisi myös Euroopan investointipankin EU:n tavanomaisten
kehitysyhteistyövälineiden (erityisesti Euroopan naapuruusvälineen) puitteissa
myöntämiä EU:n avustuksia ja lainoja.
·      Sääntelytavan valinta
Hankerahoitus tai tekninen apu ei soveltuisi
tai riittäisi näiden makrotaloudellisten tavoitteiden saavuttamiseen. Tärkein
lisäarvo, joka makrotaloudellisesta rahoitusavusta saataisiin verrattuna muihin
EU:n välineisiin, olisi se, että sillä voitaisiin helpottaa nopeasti Ukrainan
ulkoisia rahoitusvaikeuksia ja edistää vakaan makrotalouden kehyksen luomista –
muun muassa parantamalla maksutaseen kestävyyttä ja talousarviotilannetta – ja
asianmukaisen kehyksen tarjoamista rakenneuudistuksille. Makrotaloudellisella
rahoitusavulla helpotetaan asianmukaisen makrotalouden ja rakennepolitiikan
kokonaiskehyksen käyttöönottoa ja tehostetaan mahdollisesti sitä kautta toimia,
joita Ukrainassa rahoitetaan EU:n muista, kapea-alaisemmista
rahoitusvälineistä. 
4.           TALOUSARVIOVAIKUTUKSET 
Suunniteltu
rahoitusapu on tarkoitus antaa lainana ja rahoittaa lainalla, jonka komissio
ottaa EU:n lukuun. Rahoitusavun talousarviovaikutukset vastaavat määrää, joka
on 9 prosenttia nostettujen lainojen määrästä ja joka maksetaan
budjettikohdasta 01 03 06 (Takuurahaston rahoittaminen) EU:n
takuurahastoon ulkosuhteisiin liittyville hankkeille. Kun oletetaan, että laina
annetaan vuonna 2014, takuurahastoon suoritettavat maksut toteutuvat
takuurahastomekanismin hallinnointisääntöjen mukaisesti vuoden 2016
talousarviossa.
5.           LISÄTIEDOT 
Uudelleentarkastelu-, tarkistus- tai
raukeamislauseke
Ehdotus sisältää raukeamislausekkeen.
Ehdotettu rahoitusapu on saatavilla yhden vuoden ajan alkaen ensimmäisestä
yhteisymmärryspöytäkirjan voimaantulon jälkeisestä päivästä, ja sitä on
mahdollisuus jatkaa tarvittaessa.
2014/0104 (NLE)
Ehdotus
NEUVOSTON PÄÄTÖS
makrotaloudellisen rahoitusavun myöntämisestä
Ukrainalle
EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen ja erityisesti sen 213 artiklan,
ottaa huomioon Euroopan komission ehdotuksen[3],
sekä katsoo seuraavaa:
(1)       Euroopan unionin, jäljempänä
’unioni’, ja Ukrainan suhteita kehitetään osana Euroopan naapuruuspolitiikkaa,
jäljempänä myös ’ENP’, ja itäistä kumppanuutta. Unionin ja Ukrainan välinen
kumppanuus- ja yhteistyösopimus tuli voimaan 1 päivänä maaliskuuta 1998.
Kahdenvälistä poliittista vuoropuhelua ja taloudellista yhteistyötä on
kehitetty edelleen 23 päivänä marraskuuta 2009 hyväksytyn
EU–Ukraina-assosiaatio-ohjelman puitteissa. Uudesta assosiaatiosopimuksesta,
johon sisältyy pitkälle menevä ja laaja-alainen vapaakauppasopimus,
neuvoteltiin vuosina 2007–2011, ja se parafoitiin vuonna 2012. Ukrainan
hallitus teki 21 päivänä marraskuuta 2013 päätöksen keskeyttää
assosiaatiosopimuksen allekirjoituksen valmistelut. Hallituksen erottua
helmikuussa 2014 Ukrainan uusi hallitus on ilmoittanut halukkuutensa allekirjoittaa
assosiaatiosopimus lähitulevaisuudessa. Eurooppa-neuvosto ilmoitti 6 päivänä
maaliskuuta 2014 Ukrainaa koskevassa julkilausumassaan olevansa sitoutunut
allekirjoittamaan hyvin pian kaikki assosiaatiosopimuksen poliittiset luvut ja
hyväksymään yksipuolisia toimenpiteitä, joiden ansiosta Ukraina voisi
merkittävästi hyödyntää pitkälle menevää ja laaja-alaista vapaakauppa-aluetta.
Komissio hyväksyi tätä koskevan ehdotuksen Euroopan parlamentin ja neuvoston
asetukseksi 11 päivänä maaliskuuta 2014.
(2)       Ukrainan nykyinen poliittinen
kriisi vaikuttaa hyvin haitallisesti maan jo epävarmaan talouden ja
rahoitusjärjestelmän vakauteen. Ukrainan maksutaseen ja julkisen talouden
tilanne on tällä hetkellä hyvin heikko ja heikkenee edelleen nopeasti, ja
talous on kääntymässä jälleen taantumaan. Tilannetta heikentävät entisestään
se, että Venäjän kanssa sovitusta 15 miljardin Yhdysvaltain dollarin
suuruisesta paketista suoritetun avustuksen maksaminen on tosiasiallisesti
keskeytetty, ja se, että Gazpromin myöntämien kaasun hinnan alennusten on
ilmoitettu päättyvän huhtikuusta 2014. Tässä tilanteessa Ukrainalla on
lähitulevaisuudessa vakava maksujen laiminlyönnin riski.
(3)       Hallituksen erottua
parlamentti nimitti uuden väliaikaisen presidentin 22 päivänä helmikuuta ja
uuden hallituksen 27 päivänä helmikuuta 2014. Vaikka vuoden 2004 perustuslaki
on palautettu voimaan ja presidentinvaalit on ilmoitettu pidettävän
25 päivänä toukokuuta 2014, Ukraina ei ole kyennyt palaamaan poliittiseen
vakauteen, koska Venäjän federaatio on äskettäin loukannut Ukrainan
suvereniteettia ja alueellista koskemattomuutta.
(4)       Tässä tilanteessa Ukraina
tarvitsee kiireellisesti rahoitusapua kansainvälisiltä luoton- ja
avunantajilta. Jos parlamentti ja neuvosto hyväksyisivät päätöksen Euroopan
unionin toiminnasta tehdyn sopimuksen, jäljempänä ’SEUT-sopimus’, 212 artiklan
mukaisesti tavallista lainsäätämisjärjestystä noudattaen, unionin
makrotaloudellisen rahoitusavun ensimmäistä erää ei olisi mahdollista maksaa
Ukrainalle nopeasti vuoden 2014 alkupuoliskolla eikä rahoitusavulla siis
voitaisi vastata Ukrainan kiireellisiin rahoitustarpeisiin, joten unionin
makrotaloudellista rahoitusapua on perusteltua antaa SEUT-sopimuksen 213
artiklan nojalla annetun neuvoston päätöksen perusteella.  
(5)       Avun kiireellisyys liittyy
siihen, että Ukraina tarvitsee välittömästi varoja niiden varojen lisäksi,
joita kansainväliset rahoituslaitokset ja muut kahdenväliset avunantajat
tarjoavat, sekä unionin sellaisen makrotaloudellisen rahoitusavun lisäksi,
josta säädetään täydentävän makrotaloudellisen rahoitusavun myöntämisestä
Ukrainalle 12 päivänä heinäkuuta 2002 tehdyssä neuvoston päätöksessä
(2002/639/EY)[4]
ja makrotaloudellisen rahoitusavun myöntämisestä Ukrainalle heinäkuussa 2010
annetussa Euroopan parlamentin ja neuvoston päätöksessä 646/2010/EU[5]. 
(6)       Ukrainan tämänhetkinen kriisi
oikeuttaa käyttämään poikkeuksellisesti SEUT-sopimuksen 213 artiklan nojalla
kiireellistä menettelyä. Päätös makrotaloudellisen rahoitusavun myöntämisestä
Ukrainalle ei vaikuta muihin tuleviin makrotaloudellisen rahoitusavun
toimenpiteisiin.
(7)       Ukrainan hallituksen erottua
unioni on useissa yhteyksissä ilmoittanut olevansa sitoutunut tukemaan Ukrainan
uutta hallitusta tilanteen vakauttamisessa ja uudistusten jatkamisessa. Unioni
on myös ilmoittanut olevansa valmis täysin tukemaan kansainvälisen yhteisön ja
kansainvälisten rahoituslaitosten, erityisesti Kansainvälisen valuuttarahaston,
jäljempänä ’IMF’, toimia, jotka liittyvät kansainväliseen avustuspakettiin.
Paketilla on tarkoitus vastata Ukrainan kiireellisiin tarpeisiin, ja sen
perustana on selkeä sitoutuminen uudistuksiin. Unionin rahoitustuki Ukrainalle
vastaa ENP:ssä ja itäisessä kumppanuudessa määritettyä unionin politiikkaa.
(8)       Unionin makrotaloudellisen
rahoitusavun olisi oltava poikkeuksellinen rahoitusväline, jolla myönnetään
sitomatonta ja kohdentamatonta maksutasetukea avunsaajan välittömiin ulkoisen
rahoituksen tarpeisiin vastaamiseksi. Sillä olisi tuettava sellaisen
toimenpideohjelman täytäntöönpanoa, joka sisältää määrätietoisia välittömiä
sopeuttamis- ja rakenneuudistustoimia, joilla on tarkoitus parantaa
maksutasetta lyhyellä aikavälillä. 
(9)       Ukrainan viranomaisten ja
IMF:n odotetaan lähiaikoina sopivan talousohjelmasta, jota tuetaan IMF:n kanssa
tehtävällä rahoitusjärjestelyllä.
(10)     Ukrainan maksutasetilanteen
heikentyessä voimakkaasti Euroopan komissio ilmoitti 5 päivänä maaliskuuta
2014 Ukrainalle suunnatusta tukipaketista, johon sisältyy nyt ehdotettava
makrotaloudellinen rahoitusapu. Paketti vahvistettiin Eurooppa-neuvoston
ylimääräisessä kokouksessa 6 päivänä maaliskuuta. Paketti sisältää vuosiksi
2014–2020 rahoitusapua 11 miljardia euroa. Siihen sisältyy samalle ajalle
yhteensä enimmillään 1,565 miljardin euron avustukset, jotka myönnetään
Euroopan naapuruuspolitiikan rahoitusvälineestä, naapuruuspolitiikan
investointivälineestä, vakauden ja rauhan edistämisvälineestä sekä yhteisen
ulko- ja turvallisuuspolitiikan määrärahoista. Täydentävän makrotaloudellisen
rahoitusavun myöntämisestä Ukrainalle 12 päivänä heinäkuuta 2002 tehdyssä
neuvoston päätöksessä (2002/639/EY)[6]
ja makrotaloudellisen rahoitusavun myöntämisestä Ukrainalle heinäkuussa 2010
annetussa Euroopan parlamentin ja neuvoston päätöksessä 646/2010/EU[7] säädetty unionin
makrotaloudellinen apu voidaan maksaa heti kun IMF:n ohjelma on otettu
käyttöön.
(11)     Ukraina kuuluu ENP:n piiriin,
joten se voi vastaanottaa unionin makrotaloudellista apua.
(12)     Koska Ukrainan voimakkaasti
kasvavien ulkoisen rahoituksen tarpeiden odotetaan olevan selvästi suuremmat
kuin IMF:n ja muiden monenvälisten laitosten tarjoamat resurssit, unionin
Ukrainalle antaman kiireellisen makrotaloudellisen avun katsotaan näissä
poikkeuksellisissa olosuhteissa olevan asianmukainen vastaus Ukrainan pyyntöön
saada tukea rahoituksen vakauttamiseen. Unionin makrotaloudellisella
rahoitusavulla tuettaisiin Ukrainan talouden vakauttamista ja
rakenneuudistusohjelmaa täydentämällä IMF:n rahoitusjärjestelyllä käyttöön
asetettuja resursseja.
(13)     Unionin makrotaloudellisella
rahoitusavulla olisi tuettava kestävän ulkoisen rahoitusaseman palauttamista
Ukrainaan ja siten sen taloudellista ja sosiaalista kehitystä.
(14)     Unionin makrotaloudellisen
rahoitusavun määrä perustuu Ukrainan jäljelle jäävien ulkoisen rahoituksen
tarpeiden alustavaan arviointiin, ja siinä otetaan huomioon maan kyky rahoittaa
itse omia tarpeitaan omilla varoillaan ja erityisesti sen käytössä olevat
kansainväliset valuuttavarannot. Unionin makrotaloudellisella rahoitusavulla
olisi täydennettävä IMF:n ja Maailmanpankin ohjelmia ja rahoitusta.
Määritettäessä avun määrää huomioon otetaan myös tarve varmistaa
oikeudenmukainen taakanjako unionin ja muiden avunantajien välillä sekä unionin
muiden ulkoisten rahoitusvälineiden aiempi käyttäminen Ukrainassa ja unionin
kaikkien toimenpiteiden tuottama lisäarvo. 
(15)     Komission olisi varmistettava,
että unionin makrotaloudellinen apu vastaa oikeudellisesti ja sisällöltään
unionin ulkoisen toiminnan eri alojen ja muiden asiaankuuluvien politiikkojen
keskeisiä periaatteita, tavoitteita ja toteutettuja toimenpiteitä.
(16)     Unionin makrotaloudellisella
rahoitusavulla olisi tuettava unionin Ukrainaan soveltamaa ulkopolitiikkaa.
Komission yksiköiden ja Euroopan ulkosuhdehallinnon olisi työskenneltävä
tiiviisti yhdessä koko makrotaloudellisen rahoitusapuoperaation keston ajan
unionin ulkopolitiikan yhteensovittamiseksi ja sen johdonmukaisuuden
varmistamiseksi. 
(17)     Unionin makrotaloudellisella
rahoitusavulla olisi tuettava Ukrainan sitoutumista arvoihin, jotka ovat
yhteisiä unionin kanssa, mukaan lukien demokratia, oikeusvaltioperiaate, hyvä
hallintotapa, ihmisoikeuksien kunnioittaminen, kestävä kehitys ja köyhyyden
vähentäminen, sekä sen sitoutumista avoimen, sääntöihin perustuvan ja
oikeudenmukaisen kaupan periaatteisiin.
(18)     Makrotaloudellisen
rahoitusavun edellytyksenä olisi oltava, että Ukrainassa noudatetaan tehokkaita
demokraattisia mekanismeja, kuten parlamentaarista monipuoluejärjestelmää ja
oikeusvaltioperiaatetta, ja taataan ihmisoikeuksien kunnioittaminen. Lisäksi
unionin makrotaloudellisen rahoitusavun erityistavoitteina olisi oltava
Ukrainan julkisten varainhoitojärjestelmien tehokkuuden, läpinäkyvyyden ja
vastuuvelvollisuuden lisääminen ja sellaisten rakenneuudistusten edistäminen,
joilla pyritään tukemaan kestävää kasvua ja julkisen talouden vakauttamista.
Komission olisi säännöllisesti seurattava sekä edellytysten täyttymistä että
näiden tavoitteiden saavuttamista.
(19)     Sen varmistamiseksi, että
unionin makrotaloudelliseen rahoitusapuun liittyvät unionin taloudelliset edut
suojataan tehokkaasti, Ukrainan olisi toteutettava asianmukaisia toimenpiteitä,
jotka liittyvät petosten, korruption ja muiden rahoitusapuun mahdollisesti
liittyvien väärinkäytösten estämiseen ja torjumiseen. Lisäksi olisi määrättävä,
että komissio huolehtii tarkastuksista ja tilintarkastustuomioistuin
tilintarkastuksista.
(20)     Unionin makrotaloudellisen
rahoitusavun maksaminen ei rajoita budjettivallan käyttäjän valtuuksia. 
(21)     Makrotaloudellisen
rahoitusavun edellyttämien määrärahojen määrien olisi vastattava monivuotisessa
rahoituskehyksessä vahvistettuja talousarviomäärärahoja.
(22)     Unionin makrotaloudellisen
rahoitusavun hallinnointi olisi annettava komission tehtäväksi. Sen
varmistamiseksi, että Euroopan parlamentti ja neuvosto voivat seurata tämän
päätöksen täytäntöönpanoa, komission olisi annettava niille säännöllisesti
tietoja rahoitusavun täytäntöönpanosta ja toimitettava niille asiaan liittyvät
asiakirjat.
(23)     Jotta voidaan varmistaa tämän
päätöksen yhdenmukainen täytäntöönpano, komissiolle olisi siirrettävä
täytäntöönpanovaltaa. Tätä valtaa olisi käytettävä Euroopan parlamentin ja
neuvoston asetuksen (EU) N:o 182/2011[8]
mukaisesti,
ON HYVÄKSYNYT TÄMÄN PÄÄTÖKSEN: 
1 artikla
1.         Unioni myöntää Ukrainalle makrotaloudellisena rahoitusapuna,
jäljempänä ’unionin makrotaloudellinen rahoitusapu’, enintään miljardi euroa
tukeakseen maan talouden vakauttamista ja uudistuksia. Rahoitusapu kattaa
osaltaan Ukrainan kiireellisiä maksutasetarpeita, jotka on määritetty IMF:n
tukemassa hallituksen talousohjelmassa. 
2.         Unionin makrotaloudellinen rahoitusapu myönnetään Ukrainalle
kokonaisuudessaan lainoina. Komissiolle annetaan valtuudet lainata tarvittavat
varat unionin lukuun pääomamarkkinoilta tai rahoituslaitoksilta ja lainata ne
edelleen Ukrainalle. Lainojen takaisinmaksuaika on enintään 15 vuotta.
3.         Komissio hallinnoi unionin makrotaloudellisen rahoitusavun
maksamista IMF:n ja Ukrainan välisten sopimusten tai
yhteisymmärryspöytäkirjojen sekä ENP:n puitteissa sovitussa
EU–Ukraina-assosiaatio-ohjelmassa vahvistettujen talousuudistuksia koskevien
keskeisten periaatteiden ja tavoitteiden kanssa yhteensopivalla tavalla.
Komissio antaa Euroopan parlamentille ja neuvostolle säännöllisesti tietoja
unionin makrotaloudellisesta rahoitusavusta, sen maksaminen mukaan lukien, ja
toimittaa näille toimielimille asiaan liittyvät asiakirjat ajallaan.
4.         Unionin makrotaloudellinen rahoitusapu on saatavilla yhden
vuoden ajan 3 artiklan 1 kohdassa tarkoitetun
yhteisymmärryspöytäkirjan voimaantulon jälkeisestä päivästä. Aikaa, jolloin
rahoitusapu on saatavilla, voidaan pidentää komission ehdotuksesta neuvoston
päätöksellä.
5.         Jos Ukrainan rahoitustarpeet pienenevät olennaisesti unionin
makrotaloudellisen rahoitusavun maksukaudella alkuperäisiin ennusteisiin
verrattuna, komissio vähentää 7 artiklan 2 kohdassa tarkoitetun
tarkastelumenettelyn mukaisesti rahoitusavun määrää tai keskeyttää tai
peruuttaa sen.
2
artikla
1.         Makrotaloudellisen rahoitusavun edellytyksenä on, että
Ukrainassa noudatetaan tehokkaita demokraattisia mekanismeja, kuten
parlamentaarista monipuoluejärjestelmää ja oikeusvaltioperiaatetta, ja taataan
ihmisoikeuksien kunnioittaminen. Komissio valvoo tämän edellytyksen täyttymistä
unionin makrotaloudellisen rahoitusavun elinkaaren ajan. Tätä artiklaa
sovelletaan neuvoston päätöksen 2010/427/EU[9]
mukaisesti.
3
artikla
1.         Komissio sopii 7 artiklan 2 kohdassa tarkoitettua
tarkastelumenettelyä noudattaen Ukrainan viranomaisten kanssa unionin
makrotaloudelliseen rahoitusapuun sovellettavista selkeästi määritellyistä
talouspolitiikkaa ja rahoitusta koskevista ehdoista, joissa keskitytään
rakenneuudistuksiin ja vakaaseen julkiseen talouteen; nämä ehdot vahvistetaan
yhteisymmärryspöytäkirjassa, johon sisältyy mainittujen ehtojen täyttämisen
aikataulu. Yhteisymmärryspöytäkirjassa esitettyjen talouspolitiikkaa ja
rahoitusta koskevien ehtojen on oltava yhdenmukaisia 1 artiklan 3 kohdassa
tarkoitettujen sopimusten tai yhteisymmärryspöytäkirjojen kanssa, mukaan lukien
ne makrotalouden sopeutusohjelmat ja rakenneuudistusohjelmat, joita Ukraina on
toteuttanut IMF:n tuella. 
2.         Näillä ehdoilla pyritään erityisesti parantamaan Ukrainan
julkisten varainhoitojärjestelmien tehokkuutta, läpinäkyvyyttä ja
vastuuvelvollisuutta muun muassa unionin makrotaloudellisen rahoitusavun käytön
osalta. Toimenpiteitä suunniteltaessa on otettava asianmukaisesti huomioon myös
edistyminen markkinoiden vastavuoroisessa avaamisessa, sääntöihin perustuvan ja
oikeudenmukaisen kaupan kehittyminen ja muut unionin ulkopolitiikan
painopisteet. Komissio seuraa säännöllisesti, miten näiden tavoitteiden
saavuttamisessa edistytään.
3.         Unionin makrotaloudellisen rahoitusavun yksityiskohtaiset
rahoitusehdot vahvistetaan komission ja Ukrainan viranomaisten välisessä
lainasopimuksessa. 
4.         Komissio tarkistaa säännöllisin väliajoin, että 4 artiklan 3
kohdan ehdot täyttyvät edelleen, mukaan lukien se, että Ukrainan
talouspolitiikka on unionin makrotaloudellisen rahoitusavun tavoitteiden
mukaista. Tätä varten komissio sovittaa toimintansa tiiviisti yhteen IMF:n ja
Maailmanpankin ja tarvittaessa Euroopan parlamentin ja neuvoston kanssa.
4
artikla
1.         Komissio asettaa unionin makrotaloudellisen rahoitusavun
saataville yhdessä tai kahdessa lainaerässä edellyttäen, että 3 kohdan
edellytykset täyttyvät. Kummankin erän koko vahvistetaan
yhteisymmärryspöytäkirjassa. 
2.         Unionin makrotaloudellisen rahoitusavun määrät rahoitetaan
tarvittaessa neuvoston asetuksen (EY, Euratom) N:o 480/2009[10] mukaisesti. 
3.         Komissio tekee päätöksen erien maksamisesta sen perusteella,
täyttyvätkö kaikki seuraavat edellytykset:
a)         2 artiklassa
säädetty edellytys;
b)         jatkuvasti
tyydyttävä edistyminen sellaisen toimenpideohjelman täytäntöönpanossa, joka
sisältää sopeuttamis- ja rakenneuudistustoimia, joita tuetaan muulla kuin
ennaltavarautuvalla IMF:n luottojärjestelyllä; Itse asiassa maksaminen alkaa
heti kun IMF:n ohjelma on otettu käyttöön.
c)         yhteisymmärryspöytäkirjassa
sovittujen talouspolitiikkaa ja rahoitusta koskevien ehtojen täyttäminen
tietyssä aikataulussa. 
Jos on tarkoitus
maksaa toinen erä, se voidaan maksaa aikaisintaan kolmen kuukauden kuluttua
ensimmäisen erän maksamisesta. 
4.         Jos 3 kohdassa säädetyt edellytykset eivät täyty, komission
on tilapäisesti keskeytettävä tai peruutettava unionin makrotaloudellisen
rahoitusavun maksaminen. Tällöin sen on ilmoitettava Euroopan parlamentille ja
neuvostolle keskeyttämisen tai peruuttamisen syyt. 
5.         Unionin makrotaloudellinen rahoitusapu maksetaan Ukrainan
keskuspankille. 
5
artikla
1.         Unionin makrotaloudelliseen rahoitusapuun liittyvät
lainanotto ja lainananto toteutetaan euromääräisenä ja käyttäen samaa
arvopäivää, eikä niistä saa aiheutua unionille tilannetta, jossa anto- ja
ottolainauksen maturiteetit poikkeavat toisistaan, eikä sitä saa asettaa
alttiiksi valuuttakurssi- tai korkoriskeille tai muille kaupallisille
riskeille.
2.         Olosuhteiden salliessa ja Ukrainan pyynnöstä komissio voi
toteuttaa tarvittavat toimet sen varmistamiseksi, että lainaehtoihin sisältyy
aikaistettua takaisinmaksua koskeva lauseke ja että vastaava lauseke sisältyy
myös lainanottotoimien ehtoihin. 
3.         Jos olosuhteet sallivat lainan korkokannan parantamisen ja
jos Ukraina sitä pyytää, komissio voi päättää jälleenrahoittaa kaikki
alkuperäiset lainansa tai osan niistä tai se voi järjestellä rahoitusehdot
uudelleen. Jälleenrahoitus- tai uudelleenjärjestelytoimet on toteutettava 1 ja
4 kohdan mukaisesti, eivätkä ne saa pidentää kyseisen lainan erääntymisaikaa
tai kasvattaa jälleenrahoituksen tai uudelleenjärjestelyn ajankohtana jäljellä
olevan pääoman määrää.
4.         Ukrainan on maksettava kaikki kulut, joita unionille aiheutuu
tämän päätöksen mukaisesta lainanotosta ja lainanannosta. 
5.         Komissio tiedottaa Euroopan parlamentille ja neuvostolle 2
ja 3 kohdassa tarkoitettujen toimien etenemisestä.
6
artikla
1.         Unionin makrotaloudellisen rahoitusavun täytäntöönpanossa
noudatetaan Euroopan parlamentin ja neuvoston asetusta (EU, Euratom) N:o
966/2012[11]
ja komission delegoitua asetusta (EU) N:o 1268/2012[12].
2.         Unionin makrotaloudellinen rahoitusapu pannaan täytäntöön
suoran hallinnoinnin avulla. 
3.         Ukrainan viranomaisten kanssa tehtävät
yhteisymmärryspöytäkirja ja lainasopimus sisältävät määräykset, joilla 
a)         varmistetaan,
että Ukraina tarkistaa säännöllisesti, että unionin talousarviosta myönnettyä
rahoitusta on käytetty oikein, toteuttaa tarkoituksenmukaiset toimenpiteet
väärinkäytösten ja petosten estämiseksi ja tarpeen mukaan ryhtyy oikeudellisiin
toimenpiteisiin periäkseen tarvittaessa takaisin tämän päätöksen nojalla
myönnetyt varat, jotka on käytetty väärin;
b)         varmistetaan
unionin taloudellisten etujen suojaaminen ja määrätään erityisesti
erityistoimenpiteistä unionin makrotaloudelliseen rahoitusapuun kohdistuvien
petosten, korruption ja muiden väärinkäytösten estämiseksi ja torjumiseksi
neuvoston asetuksen (EY, Euratom) N:o 2988/95[13],
neuvoston asetuksen (Euratom, EY) N:o 2185/96[14]
ja Euroopan parlamentin ja neuvoston asetuksen (EU, Euratom) N:o 883/2013[15] mukaisesti; 
c)         annetaan
komissiolle, Euroopan petostentorjuntavirasto mukaan lukien, tai sen
edustajille nimenomainen lupa suorittaa tarkastuksia, paikan päällä
suoritettavat tarkastukset ja todentamiset mukaan lukien; 
d)         annetaan
komissiolle ja tilintarkastustuomioistuimelle nimenomaiset valtuudet toimittaa
tarkastuksia sinä aikana, kun unionin makrotaloudellinen rahoitusapu on
saatavilla, ja sen jälkeen, mukaan lukien asiakirjoihin ja tarkastuskäynteihin
perustuvat tarkastukset, kuten toiminnan arvioinnit;
e)         varmistetaan,
että unionilla on oikeus lainan aikaistettuun takaisinmaksuun, jos on
osoitettu, että Ukraina on unionin makrotaloudellisen rahoitusavun
hallinnoinnissa sekaantunut petokseen tai lahjontaan tai mihin tahansa muuhun
unionin taloudellisia etuja vahingoittavaan laittomaan toimintaan.
4.         Unionin makrotaloudellisen rahoitusavun täytäntöönpanon
aikana komission on toiminnan arviointien avulla seurattava, että rahoitusavun
kannalta merkitykselliset Ukrainan rahoitusjärjestelyt, hallintomenettelyt sekä
sisäiset ja ulkoiset valvontamekanismit ovat moitteettomia.
7
artikla
1.         Komissiota avustaa komitea. Tämä komitea on asetuksessa (EU)
N:o 182/2011 tarkoitettu komitea.
2.         Kun viitataan tähän kohtaan, sovelletaan asetuksen (EU) N:o
182/2011 5 artiklaa.
8
artikla
1.         Komissio antaa vuosittain viimeistään 30 päivänä kesäkuuta
Euroopan parlamentille ja neuvostolle kertomuksen tämän päätöksen
täytäntöönpanosta edeltävänä vuonna, täytäntöönpanoa koskeva arviointi mukaan
lukien. Kertomuksessa on
a)         tarkasteltava unionin makrotaloudellisen rahoitusavun
täytäntöönpanossa tapahtunutta edistystä;
b)         arvioitava Ukrainan taloudellista tilannetta ja näkymiä sekä
edistymistä 3 artiklan 1 kohdassa tarkoitettujen toimenpiteiden
toteuttamisessa;
c)         osoitettava yhteys yhteisymmärryspöytäkirjassa
vahvistettujen talouspoliittisten ehtojen, Ukrainassa meneillään olevan talous-
ja finanssipoliittisen kehityksen sekä unionin makrotaloudellisen rahoitusavun
erien maksamista koskevien komission päätösten välillä.
2.         Komissio toimittaa Euroopan parlamentille ja neuvostolle
viimeistään kahden vuoden kuluttua siitä, kun 1 artiklan 4 kohdassa
tarkoitettu aika, jolloin rahoitusapu on saatavilla, päättyy,
jälkiarviointikertomuksen, jossa arvioidaan päätökseen saadun unionin
makrotaloudellisen rahoitusavun tuloksia ja tehokkuutta ja sitä, missä määrin
se on myötävaikuttanut avun tavoitteiden saavuttamiseen.
9
artikla
Tämä päätös
tulee voimaan päivänä, jona se julkaistaan Euroopan unionin virallisessa
lehdessä.
Tehty Brysselissä
                                                                       Neuvoston
puolesta
                                                                       Puheenjohtaja
SÄÄDÖSEHDOTUKSEEN LIITTYVÄ
RAHOITUSSELVITYS
1.           PERUSTIEDOT
EHDOTUKSESTA/ALOITTEESTA 
              1.1.    Ehdotuksen/aloitteen nimi 
              1.2.    Toimintalohko(t) toimintoperusteisessa johtamis- ja
budjetointijärjestelmässä (ABM/ABB)
              1.3.    Ehdotuksen/aloitteen luonne 
              1.4.    Tavoite (Tavoitteet) 
              1.5.    Ehdotuksen/aloitteen perustelut 
              1.6.    Toiminnan ja sen rahoitusvaikutusten kesto 
              1.7.    Hallinnointitapa (hallinnointitavat) 
2.           HALLINNOINTI 
              2.1.    Seuranta- ja raportointisäännöt 
              2.2.    Hallinnointi- ja valvontajärjestelmä 
              2.3.    Toimenpiteet petosten ja sääntöjenvastaisuuksien
ehkäisemiseksi 
3.           EHDOTUKSEN/ALOITTEEN
ARVIOIDUT RAHOITUSVAIKUTUKSET 
              3.1.    Kyseeseen tulevat monivuotisen rahoituskehyksen
otsakkeet ja menopuolen budjettikohdat 
              3.2.    Arvioidut vaikutukset menoihin 
              3.3.    Arvioidut vaikutukset tuloihin
SÄÄDÖSEHDOTUKSEEN
LIITTYVÄ RAHOITUSSELVITYS
1.           PERUSTIEDOT
EHDOTUKSESTA/ALOITTEESTA 
1.1.        Ehdotuksen/aloitteen nimi 
Makrotaloudellinen apu Ukrainan tasavallalle
1.2.        Toimintalohko(t)
toimintoperusteisessa johtamis- ja budjetointijärjestelmässä (ABM/ABB)[16] 
Toimintalohko:          Osasto 01 – Talous-
ja rahoitusasiat
Toiminto:      03 – Kansainväliset talous- ja
rahoitusasiat
1.3.        Ehdotuksen/aloitteen luonne 
X Ehdotus/aloite liittyy uuteen toimeen 
1.4.        Tavoitteet
1.4.1.     Komission monivuotinen
strateginen tavoite (monivuotiset strategiset tavoitteet), jonka (joiden)
saavuttamista ehdotus/aloite tukee 
”Hyvinvoinnin edistäminen EU:n rajojen
ulkopuolella”
Talouden ja rahoituksen pääosaston keskeinen
toiminta-alue: 
1. Euroopan naapuruuspolitiikan täytäntöönpanon
edistäminen syventämällä taloudellista analyysia sekä lujittamalla poliittista
vuoropuhelua ja toimintasuunnitelmien taloudellisia osa-alueita koskevaa
neuvontaa.
2. Kumppaneina toimiville kolmansille maille
suunnatun makrotaloudellisen rahoitusavun kehittäminen, seuranta ja toteutus
yhteistyössä asianomaisten kansainvälisten rahoituslaitosten kanssa. 
1.4.2.     Erityistavoite
(erityistavoitteet) sekä toiminto (toiminnot) toimintoperusteisessa johtamis-
ja budjetointijärjestelmässä 
Erityistavoite nro 1: ”Makrotaloudellisen rahoitusavun antaminen kolmansille maille
maksutaseongelmien ratkaisemiseksi ja ulkoisen velan kestävyyden
palauttamiseksi”
Toiminto (toiminnot) toimintoperusteisessa
johtamis- ja budjetointijärjestelmässä: Talous- ja
rahoitusalan kansainväliset suhteet, globaali hallinta.
1.4.3.     Odotettavissa olevat tulokset
ja vaikutukset
Ehdotettu rahoitusapu Ukrainalle muodostuu EU:n
myöntämästä miljardin euron lainasta, jolla pyritään parantamaan maksutaseen
kestävyyttä. Rahoitusavulla autetaan maata selviämään kotimaisista ja
alueellisista levottomuuksista johtuvista taloudellisista ja sosiaalisista
ongelmista. Rahoitusavulla tuetaan myös rakenneuudistuksia, joilla pyritään
vauhdittamaan kestävää talouskasvua ja parantamaan julkisen talouden hoitoa. 
1.4.4.     Tulos- ja
vaikutusindikaattorit 
Viranomaisten edellytetään ilmoittavan komission
yksiköille tiedot määrätyistä indikaattoreista säännöllisesti ja esittävän
kattavan raportin sovittujen poliittisten ehtojen noudattamisesta ennen
rahoitusavun maksamista. 
Komission yksiköt jatkavat julkisen talouden
hoidon seurantaa sen jälkeen kun rahoitusketjujen ja hallintomenettelyjen
toiminta on arvioitu. Arviointi on tarkoitus toteuttaa Ukrainassa osana tämän
rahoitusaputoimen valmistelua. Myös Euroopan unionin edustusto Ukrainassa
raportoi säännöllisesti asioista, jotka liittyvät rahoitusavun seurantaan.
Komission yksiköt ovat tiiviissä yhteydessä IMF:ään ja Maailmanpankkiin
hyötyäkseen kokemuksista, joita nämä saavat Ukrainassa parhaillaan
toteuttamistaan toimista. 
Ehdotetussa päätöksessä määrätään vuosittain
Euroopan parlamentille ja neuvostolle annettavasta kertomuksesta, joka sisältää
arvion tämän toimenpiteen täytäntöönpanosta. Riippumaton jälkiarviointi
laaditaan kahden vuoden kuluessa toteutuksen päättymisestä.
1.5.        Ehdotuksen/aloitteen
perustelut 
1.5.1.     Lyhyellä tai pitkällä
aikavälillä täytettävät vaatimukset 
Rahoitusavun maksamisen ehtona on, että Ukraina
edistyy tyydyttävästi IMF:n kanssa sopimansa tulevan rahoitusjärjestelyn
toteutuksessa. Lisäksi komissio sopii Ukrainan viranomaisten kanssa
yhteisymmärryspöytäkirjassa luetelluista erityisehdoista.
1.5.2.     EU:n osallistumisesta saatava
lisäarvo
Ehdotetulla makrotaloudellisella rahoitusavulla
autetaan Ukrainaa selviytymään kotimaisten ja alueellisten levottomuuksien
aiheuttamista taloudellisista sokeista ja edistetään siten maan
makrotaloudellista vakautta ja talousuudistuksia. Rahoitusapu parantaa
kansainvälisen avunantajayhteisön kriisin jälkeen sopiman rahoitustukipaketin
kokonaistehokkuutta täydentämällä kansainvälisten rahoituslaitosten, EU:n ja
muiden avunantajien myöntämiä resursseja. 
Ehdotettu ohjelma myös lujittaa maan hallituksen
sitoutuneisuutta uudistusten toteutukseen ja suhteiden tiivistämiseen EU:n
kanssa. Tämä tulos saavutetaan muun muassa asettamalla rahoitusavun
myöntämiselle asianmukaiset ehdot. Laajemmin tarkastellen ohjelma osoittaisi
alueen muille maille, että EU on valmis tukemaan maita, jotka ovat ryhtyneet
selkeästi edistämään poliittisia uudistuksia taloudellisesti vaikeissa
olosuhteissa.
1.5.3.     Vastaavista toimista saadut
kokemukset
Makrotaloudellisista rahoitusapuoperaatioista on
laadittu vuodesta 2004 yhteensä 15 jälkiarviointia. Arviointien mukaan
makrotaloudellisen rahoitusavun toimet edistävät osaltaan – vaikkakin toisinaan
vaatimattomasti ja epäsuorasti – ulkoisen kestävyyden parantumista,
makrotalouden vakautta ja rakenneuudistusten toteuttamista avunsaajamaassa.
Useimmissa tapauksissa makrotaloudellinen rahoitusapu vaikutti myönteisesti
avunsaajamaan maksutaseeseen ja auttoi hellittämään budjettirajoitteita.
Rahoitusavun ansiosta talouskasvu oli myös hieman nopeampaa.
1.5.4.     Yhteensopivuus muiden
kyseeseen tulevien välineiden kanssa ja mahdolliset synergiaedut
EU kuuluu Ukrainan suurimpiin avunantajiin. Unioni
aikoo myöntää kaudeksi 2014–2020 osana säännönmukaista yhteistyöohjelmaansa
enimmillään 1 565 miljardia euroa avustuksia, joilla tuetaan Ukrainan
poliittisia ja taloudellisia uudistuksia.
Tärkein lisäarvo, joka makrotaloudellisesta
rahoitusavusta saadaan verrattuna muihin EU:n välineisiin, olisi se, että sillä
helpotetaan nopeasti Ukrainan ulkoisia rahoitusvaikeuksia ja edistetään vakaan
makrotalouden kehyksen luomista – muun muassa parantamalla maksutaseen
kestävyyttä ja talousarviotilannetta – ja asianmukaisen kehyksen tarjoamista
rakenneuudistuksille. Makrotaloudellisella rahoitusavulla ei myönnetä
säännöllistä rahoitustukea eikä sen tarkoituksena ole tukea avunsaajamaiden
taloudellista ja sosiaalista kehitystä. Makrotaloudellisen rahoitusavun
maksaminen lopetetaan heti, kun maan ulkoisen rahoitusaseman kestävyys on saatu
palautettua. 
Makrotaloudellisella rahoitusavulla olisi
tarkoitus myös täydentää kansainvälisten rahoituslaitosten suunnittelemia
toimia, erityisesti IMF:n tukemia sopeuttamis- ja uudistusohjelmia sekä
Maailmanpankin kehitysapulainoja.
1.6.        Toiminnan ja sen
rahoitusvaikutusten kesto 
X Ehdotuksen/aloitteen mukaisen toiminnan kesto
on rajattu. 
–     
X  X Ehdotus/aloite on voimassa vuoden
yhteisymmärryspöytäkirjan voimaantulosta, kuten päätösehdotuksen 1 artiklan
4 kohdassa todetaan. 
–     
X  Rahoitusvaikutukset alkavat vuonna 2014 ja
päättyvät vuonna 2016. 
1.7.        Hallinnointitapa (Hallinnointitavat)[17] 
X Komissio hallinnoi suoraan keskitetysti. 
2.           HALLINNOINTI 
2.1.        Seuranta- ja
raportointisäännöt 
Rahoitusapu on luonteeltaan makrotaloudellista, ja
se vastaa IMF:n tukemaa talousohjelmaa. Komission yksiköt seuraavat
toimenpidettä IMF:n järjestelyn edistymisen ja Ukrainan viranomaisten kanssa
yhteisymmärryspöytäkirjassa sovittavien uudistustoimenpiteiden toteuttamisen
edistymisen perusteella (ks. myös 1.4.4 kohta).
2.2.        Hallinnointi- ja
valvontajärjestelmä 
2.2.1.     Todetut riskit 
Tähän ehdotettuun makrotaloudelliseen
rahoitusapuoperaatioon liittyy ilman vakuuksia annettaviin lainoihin liittyviä
riskejä ja poliittisia riskejä. 
On olemassa riski, että makrotaloudellista
rahoitusapua, jota ei ole osoitettu tiettyihin menoihin, voitaisiin käyttää
petostarkoituksiin. Kyseinen riski liittyy yleisesti ottaen sellaisiin
seikkoihin kuin keskuspankin ja valtiovarainministeriön hallintojärjestelmien
laatu sekä riittävät sisäisen ja ulkoisen tilintarkastuksen valmiudet. 
Toisen keskeisen rahoitusaputoimeen liittyvän
riskin taustalla on taloudellinen ja poliittinen epävarmuus, joka johtuu
erityisesti siitä, että Venäjän federaatio on ilman provokaatiota loukannut
Ukrainan suvereniteettia ja alueellista koskemattomuutta. Maan sisällä suurin
riski on poliittisen ja taloudellisen uudistusprosessin ongelmiin liittyvä
epävakaus. Yhteiskunnallinen tyytymättömyys voi vaikeuttaa kansainvälisen
yhteisön tukemien vakauttamis- ja uudistustoimien sekä ehdotetun
makrotaloudellisen rahoitusapuoperaation täysimittaista toteuttamista sekä
johtaa levottomuuksiin.
Ongelmia voi aiheuttaa myös Euroopan ja muun
maailman talouden tilan mahdollinen heikentyminen.
2.2.2.     Valvontamenetelmä(t) 
Makrotaloudellisen rahoitusavun käyttöön
sovelletaan todentamis-, valvonta- ja tarkastusmenettelyjä, jotka ovat
komission, Euroopan petostentorjuntaviraston (OLAF) ja Euroopan unionin
tilintarkastustuomioistuimen vastuulla.
2.2.3.     Valvonnan kustannukset ja
hyödyt ja todennäköinen vaatimustenvastaisuusaste
Komissiolle aiheutuvat todentamis- ja
valvontamenetelmiin liittyvät peruskustannukset sekä ennen
rahoitusapuoperaatiota laaditun rahoitusketjujen ja hallintomenettelyjen
operatiivisen arvioinnin kustannukset esitetään taulukossa 3.2.1. Lisäksi
kustannuksia aiheutuu Euroopan tilintarkastustuomioistuimen tarkastuksista ja
OLAFin mahdollisista toimista. Operatiivinen arviointi paitsi auttaa arvioimaan
varojen väärinkäytön riskejä myös tuottaa hyödyllistä tietoa julkisen talouden
hoidon alalla tarvittavista uudistuksista. Makrotaloudellisen rahoitusapuvälineen
käyttöönotosta alkaen saatujen kokemusten perusteella vaatimustenvastaisuuden
riskin (lainojen takaisinmaksun laiminlyöminen tai varojen väärinkäyttö)
arvioidaan olevan vähäinen.
2.3.        Toimenpiteet petosten ja
sääntöjenvastaisuuksien ehkäisemiseksi 
Varojen petollisen käytön riskin pienentämiseksi
toteutetaan useita toimia: 
Ukrainalle myönnettävän makrotaloudellisen
rahoitusavun ehdotetussa oikeusperustassa säädetään myös
petostentorjuntatoimista. Nämä toimenpiteet määritetään tarkemmin lainasopimuksessa
ja yhteisymmärryspöytäkirjassa. Niihin sisällytetään määräykset tarkastuksista,
petostentorjunnasta, tarkastuksista sekä varojen takaisinperinnästä petosten ja
korruption yhteydessä. Rahoitusapuun aiotaan liittää toimintalinjoja koskevia
ehtoja, jotka liittyvät etenkin julkisen talouden hoitoon ja joilla on
tarkoitus lisätä tehokkuutta, läpinäkyvyyttä ja vastuuvelvollisuutta. 
Komission yksiköt ja asianmukaisesti valtuutetut
ulkoiset asiantuntijat tekevät Ukrainassa operatiivisen arvioinnin Ukrainan
valtiovarainministeriön ja keskuspankin rahoitusketjuista ja
hallintomenettelyistä. Tarkoituksena on varmistaa, että Euroopan unionin
yleiseen talousarvioon sovellettavan varainhoitoasetuksen vaatimukset
täytetään. Tämän arvioinnin yhteydessä selvitetään,
onko Ukrainalla riittävän hyvä kehys makrotaloudellisen rahoitusavun
moitteettomalle hallinnoinnille. Arvioinnin kohteita ovat esimerkiksi
hallinnointijärjestelmä ja ‑organisaatio, varojen hoito ja valvonta,
tietotekniikkajärjestelmien turvallisuus, sisäisen ja ulkoisen
tilintarkastuksen valmiudet sekä keskuspankin riippumattomuus. Arvioinnin
perusteella ja yhteisymmärryksessä kansallisten viranomaisten kanssa voidaan
ottaa käyttöön mekanismeja, joita sovelletaan edunsaajien toteuttamassa varojen
hallinnassa. Rahoitusapu maksetaan erilliselle tilille Ukrainan keskuspankkiin.
Rahoitusavun käyttöön sovelletaan tarkastus-,
valvonta- ja tilintarkastusmenettelyjä, jotka ovat komission (Euroopan
petostentorjuntaviraston (OLAF)) ja Euroopan tilintarkastustuomioistuimen
vastuulla.
3.           EHDOTUKSEN/ALOITTEEN
ARVIOIDUT RAHOITUSVAIKUTUKSET 
3.1.        Kyseeseen tulevat
monivuotisen rahoituskehyksen otsakkeet ja menopuolen budjettikohdat 
·      Talousarviossa jo olevat budjettikohdat 
01 03 02: Makrotaloudellinen rahoitusapu
01 03 06 – Takuurahaston rahoittaminen
Monivuotisen rahoituskehyksen otsakkeiden ja
budjettikohtien mukaisessa järjestyksessä
 Monivuoti­sen rahoitus­kehyksen otsake || Budjettikohta || Määräraha- laji || Rahoitusosuudet 
 Numero [Nimi…...…...] || JM/EI-JM ([18])   || EFTA-mailta[19]   || ehdokasmailta[20]   || kolmansilta mailta || varainhoito­asetuksen 18 artiklan 1 kohdan aa alakohdas­sa tarkoitetut rahoitusosuu­det 
 4 || 01 03 02 Makrotaloudelli­nen rahoitusapu || JM || EI || EI || EI || EI 
 4 || 01 03 06 Takuurahaston rahoittaminen || JM || EI || EI || EI || EI 
01 03 06 – Euroopan
unionin takaus unionin lainoille, jotka on otettu makrotaloudellisen avun
antamiseksi kolmansille maille: Ulkosuhteisiin liittyvien hankkeiden
takuurahastoa on rahoitettava rahastoasetuksen (sellaisena kuin se on
muutettuna) mukaisesti. Kyseisen asetuksen mukaan lainojen määrä perustuu
vuoden lopussa maksamatta olevaan määrään. Rahoitettava määrä lasketaan vuoden
”n” alussa tavoitesumman ja rahaston vuoden ”n-1” lopun nettovarojen
erotuksena. Rahoitettava määrä otetaan vuonna ”n” vuoden ”n + 1” alustavaan
talousarvioon ja maksetaan tosiasiallisesti yhtenä suorituksena vuoden
”n + 1” alussa budjettikohdasta ”takuurahaston rahoittaminen”
(01 03 06). Tämän seurauksena 9 prosenttia (enintään
90 miljoonaa euroa) tosiasiallisesti maksetusta määrästä otetaan huomioon
tavoitesummassa vuoden ”n–1” lopussa laskettaessa takuurahastoon maksettavaa
maksua.
Lainan talousarviotakausta vastaava erä
(”p.m.”) otetaan käyttöön ainoastaan, jos takauksen maksua todella vaaditaan.
On epätodennäköistä, että talousarviotakuun maksua vaadittaisiin.
¨¨Uudet perustettaviksi esitetyt budjettikohdat: ei ole.
3.2.        Arvioidut vaikutukset
menoihin 
3.2.1.     Yhteenveto arvioiduista
vaikutuksista menoihin 
milj. euroa (kolmen desimaalin tarkkuudella)
 || Monivuotisen rahoituskehyksen otsake: || 4 ||   ||   || [Nimi: EU kansainvälisenä toimijana] 
 || PO: <ECFIN> ||   ||   || Vuosi 2014 || Vuosi 2015 || Vuosi 2016 || Vuosi 2017 || YHTEEN­SÄ || 
 ||  Toimintamäärärahat ||   ||   ||   ||   ||   || 
 || Budjettikohta 01 03 06 − Takuurahaston rahoittaminen || Sitoumukset || (1 a) ||   ||   || 90 ||   || 90 || 
 || Maksut || (2 a) ||   ||   || 90 ||   || 90 || 
 || Tiettyjen ohjelmien määrärahoista katettavat hallintomäärärahat[21] (operatiivinen arviointi ja jälkiarviointi) ||   ||   ||   ||   ||   || 
 || Budjettikohta 01 03 02 || Sitoumukset || (3) || 0,1 || 0,2 ||   ||   || 0,30 || 
 ||   || Maksut || (3 a) || 0,1 || 0,1 || 0,10 ||   || 0,30 || 
 || PO ECFINin määrärahat YHTEENSÄ || Sitoumukset || =1+1 a +3 || 0,1 || 0,2 || 90 ||   || 90,3 || 
 || Maksut || =2+2 a +3 +3 || 0,1 || 0,1 || 90,1 ||   || 90,3 || 
 ||  Toimintamäärärahat YHTEENSÄ || Sitoumukset || (4) || 0,1 || 0,2 || 90 ||   || 90,3 || 
 ||   || Maksut || (5) || 0,1 || 0,1 || 90,1 ||   || 90,3 || 
  Toimintamäärärahat YHTEENSÄ || Sitoumukset || (4) || 0,1 || 0,2 || 90 ||   || 90,3 || 
 Maksut || (5) || 0,1 || 0,1 || 90,1 ||   || 90,3 || 
  Tiettyjen ohjelmien määrärahoista katettavat hallintomäärärahat YHTEENSÄ || (6) ||   ||   ||   ||   ||   || 
 Monivuotisen rahoituskehyksen OTSAKKEESEEN 4 kuuluvat määrärahat YHTEENSÄ || Sitoumukset || =4+ 6 || 0,1 || 0,2 || 90 ||   || 90,3 || 
 Maksut || =5+ 6 || 0,1 || 0,1 || 90,1 ||   || 90,3 || 
Jos ehdotuksella/aloitteella on vaikutuksia useampaan
otsakkeeseen:
milj. euroa (kolmen desimaalin tarkkuudella)
 Monivuotisen rahoituskehyksen otsake: || 5 || ”Hallintomenot” || 
   ||   ||   ||   ||   ||   || 
   || Vuosi 2014 || Vuosi 2015 || Vuosi 2016 || Vuosi 2017 || YHTEEN­SÄ 
  Henkilöresurssit || 0,528 || 0,132 || 0,066 ||   || 0,726 
  Muut hallintomenot || 0,028 || 0,012 || 0,004 ||   || 0,044 
 PO ECFIN YHTEENSÄ || Määrärahat || 0,556 || 0,144 || 0,070 ||   || 0,770 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 0,556 || 0,144 || 0,070 ||   || 0,770 
milj. euroa (kolmen desimaalin tarkkuudella)
   ||   || Vuosi 2014 || Vuosi 2015 || Vuosi 2016 || Vuosi 2017 || YHTEENSÄ 
 Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 0,556 || 0,144 || 0,070 ||   || 0,770 
 Maksut || 0,556 || 0,144 || 0,70 ||   || 0,770 
3.2.2.     Arvioidut vaikutukset
toimintamäärärahoihin 
–     
¨ Ehdotus/aloite ei edellytä toimintamäärärahoja. 
–     
X Ehdotus/aloite edellyttää toimintamäärärahoja
seuraavasti:
Maksusitoumusmäärärahat, milj. euroa (kolmen
desimaalin tarkkuudella)
 Tavoitteet ja tuotokset   ò ||   ||   ||   ||   ||   ||   ||   ||   
   || 
   ||   ||   ||   ||   ||   ||   ||   ||   ||   ||   ||   ||   
 ERITYISTAVOITE 1[22] ||   ||   ||   ||   ||   ||   ||   ||   ||   ||   ||   
   ||   || Vuosi 2013 || Vuosi 2014 || Vuosi 2015 || Vuosi 2016 || Vuosi 2017 ||   ||   
   || Tyyppi || Luku­määrä || Kustan­nus || Luku­määrä || Kustan­nus || Luku­määrä || Kustan­nus || Luku­määrä || Kustan­nus || Luku­määrä || Kustan­nus || Luku­määrä yhteensä || Kust. yhteensä 
 tuotos 1 || Operatiivi­nen arviointi ||   ||   || 1 || 0,1 ||   ||   ||   ||   ||   ||   || 1 || 0,1 
 - tuotos 2 || Jälkiarviointi ||   ||   ||   ||   || 1 || 0,2 ||   ||   ||   ||   || 1 || 0,2 
 - tuotos 3 || Takuurahas­ton rahoitta­minen ||   ||   ||   ||   ||   ||   || 1 || 90 ||   ||   || 1 || 90 
 Välisumma erityistavoite 1 ||   ||   || 1 || 0,1 || 1 || 0,2 || 1 || 90 ||   ||   || 3 || 90,3 
 KUSTANNUKSET YHTEENSÄ ||   ||   || 1 || 0,1 || 1 || 0,2 || 1 || 90 ||   ||   || 3 || 90,3 
3.3.2.     Arvioidut vaikutukset
hallintomäärärahoihin
3.2.3.1.  Yhteenveto 
–     
¨ Ehdotus/aloite ei edellytä hallintomäärärahoja. 
–     
X Ehdotus/aloite edellyttää hallintomäärärahoja
seuraavasti:
milj. euroa (kolmen
desimaalin tarkkuudella)
   || [23]   || Vuosi 2014 || Vuosi 2015 || Vuosi 2016 || Vuosi 2017 || ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) || YHTEENSÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   ||   
 Henkilöresurssit ||   || 0,528 || 0,132 || 0,066 ||   ||   ||   ||   || 0,726 
 Muut hallintomenot ||   || 0,028 || 0,012 || 0,004 ||   ||   ||   ||   || 0,044 
 Monivuotisen rahoituskehyksen OTSAKE 5, välisumma ||   || 0,556 || 0,144 || 0,070 ||   ||   ||   ||   || 0,770 
 Monivuotisen rahoituskehyksen OTSAKKEESEEN 5[24] sisältymättömät   ||   ||   ||   ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   ||   ||   
 Muut hallintomenot ||   ||   ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 5 sisältymättömät, välisumma ||   ||   ||   ||   ||   ||   ||   ||   ||   
 YHTEENSÄ ||   || 0,556 || 0,144 || 0,070 ||   ||   ||   ||   || 0,770 
Hallintomäärärahojen tarve katetaan toimen
hallinnointiin jo osoitetuilla pääosaston määrärahoilla ja/tai siirroilla sekä
tarvittaessa sellaisilla lisäresursseilla, jotka toimea hallinnoiva pääosasto
voi saada käyttöönsä vuotuisessa määrärahojen jakomenettelyssä talousarvion
puitteissa.
3.2.3.2.   Henkilöresurssien
arvioitu tarve 
–     
¨ Ehdotus/aloite ei edellytä henkilöresursseja. 
–     
X Ehdotus/aloite edellyttää henkilöresursseja
seuraavasti:
Arvio kokoaikaiseksi henkilöstöksi muutettuna
   ||   || Vuosi 2014 || Vuosi 2015 || Vuosi 2016 || Vuosi 2017 || ja näitä seuraavat vuodet (ilmoitetaan kaikki vuodet, joille ehdotuksen/aloitteen vaikutukset ulottuvat, ks. kohta 1.6) 
  Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) || 
 01 01 01 01 (päätoimipaikka ja komission edustustot EU:ssa) ||   || 4 || 1 || 0,5 ||   ||   ||   ||   
 XX 01 01 02 (edustustot EU:n ulkopuolella) ||   ||   ||   ||   ||   ||   ||   ||   
 XX 01 05 01 (epäsuora tutkimustoiminta) ||   ||   ||   ||   ||   ||   ||   ||   
 10 01 05 01 (suora tutkimustoiminta) ||   ||   ||   ||   ||   ||   ||   ||   
  Ulkopuolinen henkilöstö (kokoaikaiseksi muutettuna)[25]   
 XX 01 02 01 (kokonaismäärärahoista katettavat sopimussuhteiset toimihenkilöt, vuokrahenkilöstö ja kansalliset asiantuntijat) ||   ||   ||   ||   ||   ||   ||   ||   
 XX 01 02 02 (sopimussuhteiset ja paikalliset toimihenkilöt, vuokrahenkilöstö, nuoremmat asiantuntijat ja kansalliset asiantuntijat EU:n ulkopuolisissa edustustoissa) ||   ||   ||   ||   ||   ||   ||   ||   
 XX 01 04 yy[26]   || - päätoimipaikassa ||   ||   ||   ||   ||   ||   ||   ||   
 - EU:n ulkop. edustustoissa ||   ||   ||   ||   ||   ||   ||   ||   
 XX 01 05 02 (epäsuora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö)   ||   ||   ||   ||   ||   ||   ||   ||   
 10 01 05 02 (suora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) ||   ||   ||   ||   ||   ||   ||   ||   
 Muu budjettikohta (mikä?) ||   ||   ||   ||   ||   ||   ||   ||   
 YHTEENSÄ ||   || 4 || 1 || 0,5 ||   ||   ||   ||   
XX viittaa kyseessä olevaan toimintalohkoon eli talousarvion osastoon.
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön
tehtävistä:
 Virkamiehet ja väliaikaiset toimihenkilöt || Linjan D johtaja: Operaation valvonta ja hallinnointi, yhteydet neuvostoon ja parlamenttiin päätöksen ja yhteisymmärryspöytäkirjan hyväksymiseksi, neuvottelut Ukrainan viranomaisten kanssa yhteisymmärryspöytäkirjasta, kertomusten tarkastelu, virkamatkojen johtaminen ja ehtojen noudattamisessa saavutetun edistymisen arviointi. Linjan D yksikönpäällikkö / yksikönpäällikön sijainen: Johtajan avustaminen operaation valvonnassa ja hallinnoinnissa, yhteydenpidossa neuvostoon ja parlamenttiin päätöksen ja yhteisymmärryspöytäkirjan hyväksymiseksi, neuvotteluissa Ukrainan viranomaisten kanssa yhteisymmärryspöytäkirjasta ja lainasopimuksesta (yhdessä linjan L kanssa), kertomusten tarkastelussa ja ehtojen noudattamisessa saavutetun edistymisen arvioinnissa. Makrotaloudellisesta rahoitusavusta vastaava ekonomisti, (linja D): Päätöksen ja yhteisymmärryspöytäkirjan laatiminen, yhteydet viranomaisiin ja kansainvälisiin rahoituslaitoksiin, tarkastusmatkoille osallistuminen, komission yksiköiden raporttien laatiminen ja rahoitusavun hallinnointiin liittyvät komission menettelyt, yhteydet operatiivisista arvioinneista ja jälkiarvioinneista vastaaviin ulkopuolisiin asiantuntijoihin. Linja L (johtajan alaisuudessa toimivat yksiköt L4, L5 ja L6): Lainasopimuksen laatiminen, siitä neuvotteleminen Ukrainan viranomaisten kanssa sekä asiasta vastaavien komission yksiköiden hyväksynnän saaminen ja molempien osapuolten allekirjoitusten hankkiminen. Lainasopimuksen voimaantulon seuranta. Lainan (Lainojen) ottamista koskevien komission päätösten laatiminen, maksupyynnön(-pyyntöjen) seuranta, pankkien valinta, varainhankintatoimen(-toimien) valmistelu ja toteutus sekä varojen maksaminen Ukrainalle. Lainan takaisinmaksun seurantaa koskevien taustapalvelujen (back-office activities) toteuttaminen. Näitä toimia koskevien raporttien laatiminen. 
 Ulkopuolinen henkilöstö || ei tietoja 
3.4.2.     Yhteensopivuus nykyisen
monivuotisen rahoituskehyksen kanssa 
–     
X Ehdotus/aloite on nykyisen monivuotisen
rahoituskehyksen mukainen.
3.5.2.     Ulkopuolisten tahojen
rahoitusosuudet 
–     
X Ehdotuksen/aloitteen rahoittamiseen ei osallistu
ulkopuolisia tahoja. 
3,3.        Arvioidut vaikutukset
tuloihin 
X       Ehdotuksella/aloitteella ei ole
vaikutuksia tuloihin.
[1]               EYVL L 209, 6.8.2002, s. 22–23.
[2]               EUVL L 189, 22.7.2010, s. 28.
[3]               EUVL C […], […], s. […].
[4]               EYVL L 209, 6.8.2002, s. 22–23.
[5]               EUVL L 189, 22.7.2010, s. 28.
[6]               EYVL L 209, 6.8.2002, s. 22–23.
[7]               EUVL L 189, 22.7.2010, s. 28.
[8]              Euroopan parlamentin ja neuvoston asetus (EU) N:o
182/2011, annettu 16 päivänä helmikuuta 2011, yleisistä säännöistä ja
periaatteista, joiden mukaisesti jäsenvaltiot valvovat komission
täytäntöönpanovallan käyttöä (EUVL L 55, 28.2.2011, s. 13).
[9]              Neuvoston päätös 2010/427/EU, annettu 26 päivänä
heinäkuuta 2010, Euroopan ulkosuhdehallinnon organisaatiosta ja toiminnasta
(EUVL L 201, 3.8.2010, s. 30).
[10]             Neuvoston asetus (EY, Euratom) N:o 480/2009, annettu
25 päivänä toukokuuta 2009, takuurahaston perustamisesta
ulkosuhteisiin liittyville hankkeille (EUVL L 145, 10.6.2009, s. 10).
[11]             Euroopan parlamentin ja neuvoston asetus (EU, Euratom)
N:o 966/2012, annettu 25 päivänä lokakuuta 2012, unionin yleiseen
talousarvioon sovellettavista varainhoitosäännöistä ja neuvoston asetuksen (EY,
Euratom) N:o 1605/2002 kumoamisesta (EUVL L 298, 26.10.2012, s. 1).
[12]             Komission delegoitu asetus (EU) N:o 1268/2012, annettu
29 päivänä lokakuuta 2012, unionin yleiseen talousarvioon sovellettavista
varainhoitosäännöistä annetun Euroopan parlamentin ja neuvoston asetuksen (EU,
Euratom) N:o 966/2012 soveltamissäännöistä (EUVL L 362, 31.12.2012, s. 1).
[13]             Neuvoston asetus (EY, Euratom) N:o 2988/95,
annettu 18 päivänä joulukuuta 1995, Euroopan yhteisöjen taloudellisten etujen
suojaamisesta (EYVL L 312, 23.12.1995, s. 1).
[14]             Neuvoston asetus (Euratom, EY) N:o 2185/96, annettu 11
päivänä marraskuuta 1996, komission paikan päällä suorittamista tarkastuksista
ja todentamisista Euroopan yhteisöjen taloudellisiin etuihin kohdistuvien
petosten ja muiden väärinkäytösten estämiseksi (EYVL L 292, 15.11.1996, s. 2).
[15]             Euroopan parlamentin ja neuvoston asetus (EU, Euratom)
N:o 883/2013, annettu 11 päivänä syyskuuta 2013, Euroopan
petostentorjuntaviraston (OLAF) tutkimuksista sekä Euroopan parlamentin ja
neuvoston asetuksen (EY) N:o 1073/1999 ja neuvoston asetuksen (Euratom) N:o
1074/1999 kumoamisesta (EUVL L 248, 18.9.2013, s. 1).
[16]             ABM: toimintoperusteinen johtaminen; ABB: toimintoperusteinen
budjetointi.
[17]             Kuvaukset eri hallinnointitavoista ja viittaukset
varainhoitoasetukseen ovat saatavilla budjettipääosaston verkkosivuilla
osoitteessa http://www.cc.cec/budg/man/budgmanag/budgmanag_en.html
[18]             JM = jaksotetut määrärahat; EI-JM = jaksottamattomat
määrärahat.
[19]             EFTA: Euroopan vapaakauppaliitto. 
[20]             Ehdokasmaat ja soveltuvin osin Länsi-Balkanin mahdolliset
ehdokasmaat.
[21]             Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[22]             Kuten kuvattu kohdassa 1.4.2 ”Erityistavoitteet”. 
[23]             Vuosi n on ehdotuksen/aloitteen toteutuksen aloitusvuosi.
[24]             Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[25]             CA = sopimussuhteiset toimihenkilöt; LA = paikalliset
toimihenkilöt; SNE = kansalliset asiantuntijat; INT = vuokrahenkilöstö ja JED =
nuoremmat asiantuntijat EU:n ulkopuolisissa edustustoissa. 
[26]             Toimintamäärärahoista katettavan ulkopuolisen henkilöstön
enimmäismäärä (entiset BA-budjettikohdat).